Na podlagi 25. člena Zakona o delovnih razmerjih (Uradni list RS, št. 21/13, s spremembami in dopolnitvami) in v skladu z devetim odstavkom 61. člena Zakona o javnih uslužbencih (Uradni list RS, 32/25, v nadaljnjem besedilu: ZJU-1) Ministrstvo za zdravje, Štefanova ulica 5, 1000 Ljubljana, objavlja javno objavo za zasedbo prostega strokovno-tehničnega delovnega mesta

KOORDINATOR VII/2 V DIREKTORATU ZA ZDRAVSTVENO VARSTVO (DM 4502) 
Kandidati, ki se bodo prijavili na prosto delovno mesto, morajo izpolnjevati naslednje pogoje: 
· končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) oziroma najmanj višješolsko izobraževanje (prejšnje)/višješolska izobrazba (prejšnja), smer: poslovne in upravne vede, pravo (KLASIUS-P-16: 04);
· najmanj 3 leta delovnih izkušenj.

[bookmark: _Hlk219189449]Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
[bookmark: _Hlk219189473]Zahtevane delovne izkušnje se skrajšajo za tretjino, če ima kandidat izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Zahtevane delovne izkušnje se skrajšajo za eno leto, če ima kandidat opravljen pravniški državni izpit ali pravosodni izpit. 

Izbrani kandidat bo moral pred sklenitvijo pogodbe o zaposliti opraviti osnovno usposabljanje s področja varovanja tajnih podatkov.

Predvidene naloge delovnega mesta:
· koordiniranje izvajanja najzahtevnejših nalog,
· izdelovanje najzahtevnejših poročil,
· [bookmark: _Hlk219380679]dajanje pojasnil.
 







Prijava mora vsebovati OBRAZEC ZA PRIJAVO iz katerega mora biti razvidno:
· izpolnjevanje pogoja glede zahtevane izobrazbe (razvidna mora biti raven in smer izobrazbe, datum (dan, mesec, leto) zaključka izobraževanja in ustanova, na kateri je bila izobrazba pridobljena);
· izpolnjevanje pogoja glede zahtevanih delovnih izkušenj z opredelitvijo časa opravljanja dela  (opis naj vsebuje navedbo delodajalca z datumom začetka in prenehanja dela (dan, mesec, leto) in skupen čas trajanja dela pri posameznemu delodajalcu (leto, mesec, dan) s kratkim opisom dela in opredelitvijo zahtevnosti dela glede na raven izobrazbe, ki se zahteva za opravljanje tega dela).

[bookmark: _Hlk219190041]OBRAZEC ZA PRIJAVO JE OBVEZNA SESTAVINA PRIJAVNE VLOGE KANDIDATA. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. 

Z izbranim kandidatom bo sklenjeno delovno razmerje za nedoločen čas s polnim delovnim časom.

[bookmark: _Hlk219382478]Izhodiščni plačni razred predmetnega delovnega mesta je 21 (2.285,06 eur bruto), pri čemer kandidat pridobi pravico do izplačila osnovne plače v vrednosti plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Delo bo potekalo v prostorih Ministrstva za zdravje, Štefanova ulica 5, 1000 Ljubljana oziroma v njegovih uradnih prostorih.

Kandidati pošljejo pisne prijave s prilogami v zaprti ovojnici z označbo: »za javno objavo št. 110-43/2026-2711«, na naslov: Ministrstvo za zdravje, Kadrovska služba, Štefanova ulica 5, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mz@gov.si, pri čemer veljavnost prijave ni pogojena z elektronskim podpisom. 

[bookmark: _Hlk219382591]Neizbrani kandidati bodo o izboru pisno obveščeni najkasneje v osmih dneh po zaključenem postopku izbire, in sicer po elektronski poti na elektronski naslov kandidata, o katerem je kandidat seznanil delodajalca za namen obveščanja.

Informacije o izvedbi javne objave in področju dela dobite vsak delovnik med 9. in 11. uro na telefonski št. 01/478-60-46 (Vesna Pogorelec). 
V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

